ᱱᱩᱣᱟᱯᱚᱰᱟ ᱡᱤᱞᱞᱟᱹ

ᱱᱩᱣᱟᱯᱚᱰᱟ ᱦᱚᱱᱚᱛ ᱫᱚ ᱳᱰᱤᱥᱟ ᱨᱮᱭᱟᱜ ᱯᱩᱪᱷᱤᱢ ᱱᱟᱠᱷᱟ ᱨᱮ ᱢᱮᱱᱟᱜ ᱢᱤᱫ ᱯᱨᱚᱥᱟᱥᱚᱱᱤᱠ ᱦᱚᱱᱚᱛ ᱠᱟᱱᱟ ᱾ ᱱᱩᱣᱟᱯᱚᱰᱟ ᱵᱟᱡᱟᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱯᱨᱚᱥᱟᱥᱚᱱᱤᱠ ᱢᱩᱠᱷᱤᱭᱟᱹ ᱴᱚᱴᱷᱟ ᱡᱟᱦᱟᱸᱨᱮ ᱡᱚᱛᱚ ᱥᱚᱨᱠᱟᱨᱤ ᱟᱹᱢᱟᱹᱞᱤ ᱟᱨ ᱵᱟᱝ ᱥᱚᱨᱠᱟᱨᱤ ᱠᱚᱢᱯᱟᱱᱤ ᱨᱮᱭᱟᱜ ᱢᱩᱠᱷᱤᱭᱟᱹ ᱟᱹᱢᱟᱹᱞᱤ ᱠᱚ ᱢᱮᱱᱟᱜ-ᱟ ᱾ 

ᱱᱟᱜᱟᱢ

᱑᱙᱙᱓ ᱮᱯᱨᱤᱞ ᱯᱩᱭᱞᱩ ᱢᱟᱦᱟᱸ ᱦᱤᱞᱚᱜ ᱱᱩᱣᱟᱯᱚᱰᱟ ᱦᱚᱱᱚᱛ ᱫᱚ ᱢᱤᱫ ᱯᱷᱩᱨᱜᱟᱹᱞ ᱦᱚᱱᱚᱛ ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱞᱮᱫ-ᱟ ᱾ ᱑ ᱮᱯᱨᱤᱞ ᱑᱙᱙᱓ ᱞᱟᱦᱟᱨᱮ ᱱᱚᱣᱟ ᱫᱚ ᱠᱚᱲᱟᱦᱟᱺᱰᱤ ᱥᱟᱶ ᱡᱩᱲᱟᱹᱭ ᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱱᱩᱣᱟᱯᱚᱰᱟ ᱵᱟᱡᱟᱨ ᱫᱚ ᱱᱚᱣᱟ ᱨᱮᱭᱟᱜ ᱥᱚᱫᱚᱨ ᱢᱚᱦᱚᱠᱩᱢᱟ ᱠᱟᱱᱟ ᱾

ᱚᱛᱱᱚᱜ

ᱳᱰᱤᱥᱟ ᱨᱮᱭᱟᱜ ᱯᱩᱪᱷᱤᱢ ᱱᱟᱠᱷᱟᱨᱮ ᱢᱮᱱᱟᱜ ᱱᱩᱣᱟᱯᱚᱰᱟ ᱦᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱓,᱐᱔᱘ ᱥᱠᱚᱭᱟᱨ ᱠᱤᱹᱢᱤᱹ ᱾ 

ᱛᱷᱤᱛᱤ

 ᱯᱩᱨᱩᱵᱽ ᱨᱮ ᱺ ᱵᱚᱞᱟᱝᱜᱤᱨ ᱦᱚᱱᱚᱛ
 ᱯᱩᱪᱷᱤᱢ ᱨᱮ ᱺ ᱪᱷᱚᱛᱤᱥᱜᱚᱰ ᱯᱚᱱᱚᱛ
 ᱩᱛᱚᱨ ᱨᱮ ᱺ ᱵᱚᱨᱚᱜᱚᱰ ᱦᱚᱱᱚᱛ
 ᱫᱩᱠᱷᱤᱱ ᱨᱮ ᱺ ᱪᱷᱚᱛᱤᱥᱜᱚᱰ ᱦᱚᱱᱚᱛ ᱢᱮᱱᱟᱜ-ᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱭᱟᱜ ᱦᱚᱲ ᱦᱤᱥᱟᱹᱵᱽCensus 2011: Odisha: Provisional Population Totals ᱞᱮᱠᱟᱛᱮ ᱱᱩᱣᱟᱯᱚᱰᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞᱮᱞ ᱫᱚ ᱖,᱐᱖,᱔᱙᱐ ᱾

 ᱠᱚᱲᱟ ᱦᱚᱯᱚᱱ ᱺ ᱓,᱐᱐,᱓᱐᱗
 ᱠᱩᱲᱤ ᱦᱚᱯᱚᱱ ᱺ ᱓,᱐᱖,᱑᱘᱓
 ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱜᱤᱫᱽᱨᱟᱹ ᱺ ᱘᱔,᱘᱙᱓

 ᱥᱮᱪᱮᱫ ᱫᱚᱨ ᱺ ᱕᱘ᱹ᱒᱐%
ᱠᱚᱲᱟ ᱦᱚᱯᱚᱱ ᱺ ᱗᱑ᱹ᱕᱕%
 ᱠᱩᱲᱤ ᱦᱚᱯᱚᱱ ᱺ ᱔᱕ᱹ᱒᱑%

ᱢᱩᱠᱷᱤᱭᱟᱹ ᱱᱟᱹᱭ

 ᱩᱫᱩᱱᱛᱤ ᱱᱟᱹᱭ
 ᱥᱩᱱᱫᱚᱨ ᱱᱟᱹᱭ
@ᱡᱟᱸᱠ ᱱᱟᱹᱭ

ᱯᱨᱚᱥᱟᱥᱚᱱᱤᱠ ᱦᱩᱫᱟᱹ

 ᱥᱚᱵᱽᱰᱤᱵᱷᱤᱡᱚᱱ ᱺ (᱑) ᱺ ᱱᱩᱣᱟᱯᱚᱰᱟ
 ᱵᱞᱚᱠ ᱺ (᱕) ᱺ ᱑ᱹ ᱠᱳᱢᱚᱱᱟ, ᱒ᱹ ᱠᱷᱚᱨᱤᱭᱟᱨ, ᱓ᱹ ᱱᱩᱣᱟᱯᱚᱰᱟ, ᱔ᱹ ᱵᱳᱰᱮᱱ, ᱕ᱹ ᱥᱤᱱᱟᱯᱟᱞᱤ
 ᱟᱹᱛᱩ ᱯᱚᱧᱪᱟᱛ ᱺ ᱑᱐᱙
 ᱟᱹᱛᱩ ᱺ ᱖᱕᱓
 ᱵᱟᱡᱟᱨ ᱺ ᱒
 ᱛᱩᱥᱤᱞ ᱺ (᱕) ᱺ ᱑ᱹ ᱠᱳᱢᱚᱱᱟ, ᱒ᱹ ᱠᱷᱚᱨᱤᱭᱟᱨ, ᱓ᱹ ᱱᱩᱣᱟᱯᱚᱰᱟ, ᱔ᱹ ᱵᱳᱰᱮᱱ, ᱕ᱹ ᱥᱤᱱᱟᱯᱟᱞᱤ

ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ

 ᱠᱚᱲᱟᱦᱟᱱᱰᱤ

ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ

ᱱᱩᱣᱟᱯᱚᱰᱟ ᱦᱚᱱᱚᱛ ᱨᱮ ᱵᱟᱨᱭᱟ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱱᱟᱜ-ᱟ ᱾

᱑ᱹ ᱱᱩᱣᱟᱯᱚᱰᱟ (᱐᱗᱑)
᱒ᱹ ᱠᱷᱚᱨᱤᱭᱟᱨ (᱐᱗᱒)

ᱥᱮᱪᱮᱫ

ᱧᱮᱢᱮᱞ ᱴᱚᱴᱷᱟ

ᱡᱳᱜᱤ ᱢᱚᱴᱷᱚ

ᱯᱚᱛᱳᱨᱟ

ᱱᱩᱣᱟᱯᱚᱰᱟ ᱠᱷᱚᱱ ᱫᱚ ᱑᱘ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱟᱨᱟᱜᱩᱫᱟ ᱟᱹᱛᱩ ᱥᱩᱨ ᱨᱮ ᱯᱚᱛᱳᱨᱟ ᱥᱤᱵᱽ ᱛᱷᱟᱱ ᱢᱮᱱᱟᱜ-ᱟ ᱾ ᱚᱸᱰᱮ ᱫᱚ ᱡᱚᱜᱮᱥᱣᱚᱨ ᱢᱚᱦᱟᱫᱮᱵᱽ ᱢᱩᱫᱽᱨᱤ ᱢᱮᱱᱟᱜ-ᱟ ᱾ ᱱᱚᱣᱟ ᱢᱩᱫᱽᱨᱤ ᱥᱩᱨ ᱨᱮᱫᱚ ᱢᱤᱫ ᱨᱟᱢ ᱢᱩᱫᱽᱨᱤ ᱟᱨ ᱔᱐ ᱯᱷᱩᱴ ᱡᱤᱞᱤᱧ ᱦᱚᱱᱩᱢᱟᱱ ᱢᱩᱨᱛᱤ ᱢᱮᱱᱟᱜ-ᱟ ᱾

ᱠᱷᱚᱨᱤᱭᱟᱨ

ᱫᱚᱫᱷᱤᱵᱟᱢᱚᱱ ᱡᱟᱦᱟᱸ ᱫᱚ ᱴᱚᱴᱷᱟᱣᱟᱨᱤ ᱯᱟᱹᱨᱥᱤ ᱛᱮ ᱵᱚᱰᱜᱩᱰᱤ ᱢᱩᱫᱽᱨᱤ ᱱᱚᱣᱟ ᱨᱮᱭᱟᱜ ᱛᱟᱞᱢᱟ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱱᱩᱣᱟᱯᱚᱰᱟ ᱠᱷᱚᱱ ᱫᱚ ᱗᱐ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾

ᱯᱟᱛᱟᱲᱜᱚᱸᱜᱟ

ᱱᱚᱣᱟ ᱫᱚ ᱠᱷᱚᱨᱤᱭᱟᱨ ᱠᱷᱚᱱ ᱫᱚ ᱔᱑ ᱠᱤᱹᱢᱤᱹ ᱾ ᱱᱚᱣᱟ ᱫᱚ ᱦᱤᱱᱫᱤ ᱠᱚᱣᱟᱜ ᱢᱤᱫ ᱥᱚᱱᱚᱛ ᱛᱷᱟᱱ ᱠᱟᱱᱟ ᱾ ᱯᱟᱹᱛᱭᱟᱹᱣ ᱨᱮ ᱢᱮᱱᱟᱜ-ᱟ ᱫᱚ ᱨᱟᱢ ᱪᱚᱸᱫᱽᱨᱚᱣᱟᱜ ᱵᱤᱨ ᱵᱟᱥᱟ ᱚᱠᱛᱚ ᱨᱮ ᱱᱚᱰᱮ ᱜᱮ ᱫᱮᱵᱤ ᱥᱤᱛᱟ ᱫᱚ ᱫᱟᱜ ᱛᱮᱛᱟᱝ ᱠᱮᱫᱮᱭᱟ ᱥᱩᱨ ᱥᱩᱯᱩᱨ ᱨᱮ ᱪᱮᱫ ᱦᱚᱸ ᱫᱟᱜ ᱡᱷᱟᱨᱱᱟ ᱠᱚ ᱵᱟᱝ ᱛᱟᱦᱮᱸ ᱠᱟᱱ ᱛᱮ ᱟᱡ ᱜᱮ ᱥᱟᱨ ᱛᱮᱨᱟᱝ ᱠᱟᱛᱮ ᱜᱚᱸᱜᱟᱭ ᱟᱹᱜᱩ ᱞᱮᱫᱮᱭᱟ ᱾    
ᱤᱱᱟᱹ ᱦᱤᱞᱚᱜ ᱠᱷᱚᱱ ᱱᱚᱣᱟ ᱫᱚ ᱯᱟᱴᱟᱞᱜᱚᱸᱜᱟ ᱧᱩᱛᱩᱢ ᱨᱮ ᱪᱷᱟᱹᱴᱭᱟᱹᱨ ᱟᱠᱟᱱᱟ ᱾ 

ᱜᱳᱫᱷᱩᱥ ᱡᱷᱟᱨᱱᱟ

ᱱᱚᱣᱟ ᱫᱚ ᱱᱩᱣᱟᱯᱚᱰᱟ ᱠᱷᱚᱱ ᱫᱚ ᱓᱐ ᱠᱤᱹᱢᱤᱹ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱩᱥᱩᱞ ᱫᱚ ᱓᱐ ᱢᱤᱴᱚᱨ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ